Dunay dankbaar vir ondersteuning | Maroela Media
Kurt Darren en sy vrou, Dunay Foto: Albert Bredenhann (Dunay se Facebook)
Kurt Darren is in 'n stabiele toestand nadat hy Saterdagaand in 'n ernstige motorongeluk betrokke was.
Hy het agt ribbes gebreek en 'n longpunktuur opgedoen nadat die motor, waarin hy 'n passasier was, agt meter ver by 'n afgrond afgerol het. Kurt en twee van sy vriende was op pad terug na sy huis nadat hulle rugby saam met familie en vriende gekyk het. Hy moes uit die motor gesny word en is met 'n helikopter na die Milpark-hospitaal in Johannesburg geneem.
Kurt se vrou, Dunay, is tans oorsee saam met haar ma en het eers Sondagmiddag van die ongeluk te hore gekom, berig EWN. Dunay het Sondagaand die volgende getwiet: "Baie dankie vir elke persoon se gebede en boodskappe & een GROOT DANKIE aan ons Hemelse Vader dat hy my man, Marnus en Nadia gespaar het. Xx"
Darren van Heerden, Kurt se broer, het aan EWN gesê Kurt is tans in 'n stabiele toestand, maar sukkel om te praat. "Hy is in baie pyn, maar hy sal definitief herstel." Van Heerden sê hulle is oorweldig deur die boodskappe van beterskap en ondersteuning.
Alle strekte hoop hy herstel vinnig julle is my gebede
Goeie nuus vir Kurt Darren | Maroela Media
[…] keer sedert sy ongeluk Kurt Darren: Lugsakke het nie ontplooi nie Kurt steeds in intensiewe sorg Dunay dankbaar vir ondersteuning Kurt Darren ernstig beseer ná motorongeluk Gepubliseer in Hoofnuus, Kyk Hier, Nuus, Suid-Afrika | […]